на наличните факти в съответствие с член 18 от основния регламент, резултатът от разследването за тази страна може да бъде по-малко благоприятен, отколкото ако е съдействала.
 И. ГРАФИК НА РАЗСЛЕДВАНЕТО
 (22)
 В съответствие с член 11, параграф 5 от основния регламент разследването ще приключи в срок от девет месеца от датата на публикуване на настоящия регламент в Официален вестник на Европейския съюз.
 Й. ОБРАБОТКА НА ЛИЧНИ ДАННИ
 (23)
 Следва да се отбележи, че всички лични данни, събрани по време на настоящото разследване, ще бъдат обработвани в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4).
 K. СЛУЖИТЕЛ ПО ИЗСЛУШВАНИЯТА
 (24)
 Заинтересованите страни могат да поискат намесата на служителя по изслушванията на генерална дирекция „Търговия“. Служителят по изслушванията действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованата страна е упражнила изцяло правото си на защита.
 (25)
 Искането за изслушване от служителя по изслушванията следва да бъде направено в писмена форма и да бъде надлежно обосновано. Служителят по изслушванията ще предостави също така възможност за провеждане на изслушване на страните, което да позволи да бъдат представени различни гледни точки и да бъдат изложени контрааргументи.
 (26)
 За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на генерална дирекция „Търговия“: http://ec.europa.eu/trade/tackling-unfair-trade/hearing-officer/index_en.htm
 ПРИЕ НАСТОЯЩИЯ РЕГЛАМЕНТ:
 Член 1
 Образува се процедура по преразглеждане на Регламент (ЕО) No 192/2007 на Съвета съгласно член 11, параграф 4 от Регламент (ЕО) No 1225/2009, за да се установи дали и до каква степен вносът на полиетилен терефталат с вискозитетен индекс 78 ml/g или повече, съгласно стандарт ISO 1628-5, понастоящем класиран в код по КН 3907 60 20, с произход от Тайван, произвеждан и продаван за износ за Съюза от Lealea Enterprise Co., Ltd. (допълнителен код по ТАРИК A996) следва да подлежи на обмитяване с антидъмпинговото мито, наложено с Регламент (ЕО) No 192/2007 на Съвета.
 Член 2
 Антидъмпинговото мито, наложено с Регламент (ЕО) No 192/2007 на Съвета, се отменя по отношение на посочения в член 1 от настоящия регламент внос.
 Член 3
 В съответствие с член 11, параграф 4 и член 14, параграф 5 от Регламент (ЕО) No 1225/2009 на митническите органи се указва да предприемат подходящи мерки за регистриране на посочения в член 1 от настоящия регламент внос в Съюза.
 Срокът на регистрационния режим изтича девет месеца след датата на влизане в сила на настоящия регламент.
 Член 4
 1. За да бъдат взети предвид по време на разследването представените от тях изложения, заинтересованите страни трябва да заявят своя интерес пред Комисията, като се